nahid-hub/BLUGE-bengali-wikipedia-section-title-prediction huggingface dataset:
মার্কিন যুক্তরাষ্ট্রে মৌসুমী ইনফ্লুয়েঞ্জাকে অক্টোব থেকে মে পর্যন্ত বিবেচনা করা হয়।এটি সাধারণত ফেব্রুয়ারিতে শীর্ষে পৌঁছায়। [ অস্ট্রেলিয়াতে মৌসুমী ইনফ্লুয়েঞ্জা মে থেকে অক্টোবর পর্যন্ত হতে পারে। এটির মূল সাধারণত আগস্ট মাস। 

মৌসুমী ইনফ্লুয়েঞ্জা ট্রপিক্স এবং সাবট্রোপিক্স, তবে সাধারণত একে কম তীব্র সংজ্ঞায়িত করা হয়। হংকং একটি আর্দ্র উপনিবেশিক জলবায়ু অঞ্চল এখানে মৌসুমী ইনফ্লুয়েঞ্জা ডিসেম্বর থেকে মার্চ পর্যন্ত ঘটে, শীতকালে এবং প্রারম্ভিক বসন্তে এটি চলে যায়।

সঠিক অনুচ্ছেদ শিরোনাম কোনটি?
titleA. ঘটনা
titleB. ডায়াবেটিস
titleC. সময়
titleD. ক্যান্সার
উত্তর: titleC
বিজাপুর রাজ্যে বিশৃঙ্খলার সুযোগ নিয়ে শিবাজী ১৬৪৭ খ্রিষ্টাব্দে সর্বপ্রথম তোরণা দুর্গটি দখল করে নেন। এরপর তিনি একে একে বড়মতি, রায়গড়, পুরন্দর, প্রভৃতি স্থানের দুর্গগুলি দখল করে নেন। পরিস্থিতির গুরুত্ব উপলব্ধি করে এবং শিবাজীকে উপযুক্ত শিক্ষা দেওয়ার উদ্দেশ্যে বিজাপুরের সুলতান শিবাজীর পিতা শাহজীকে কারারুদ্ধ করেন। এই অবস্থায় শিবাজী দাক্ষিণাত্যের মোঘল শাসককর্তা মুরাদের সাহায্য চান। বিজাপুরের সুলতান ভীত হয়ে শাহজীকে মুক্ত করে দেন। কিছুকাল শিবাজী নিশ্চুপ থাকেন। ১৬৫৬ খ্রিষ্টাব্দে দাক্ষিণাত্যের শাসনকর্তা ঔরাঙ্গজেবের সঙ্গে বিজাপুরের সুলতানের সংঘাতের সুযোগ নিয়ে শিবাজী জাওলি নামে এক অঞ্চল দখল করেন। ইতিমধ্যে ঔরাঙ্গজেব শাহজাহানের অসুস্থতার সংবাদে দিল্লী চলে গেলে, বিজাপুরের সুলতান শিবাজীকে দমন করার জন্য সেনাপতি আফজল খাঁকে পাঠান। আফজল খাঁ শিবাজীকে দমন করতে ব্যর্থ হলে প্রতারণার আশ্রয় নেন। আফজল খাঁ শিবাজীকে তার শিবিরে আমন্ত্রণ জানান। শিবাজী আফজল খাঁর দুরভিসন্ধিরর কথা আগেই জানতে পেরেছিলেন। সুতরাং তিনি প্রস্তুত হয়েই আফজল খাঁর শিবিরে আসেন। আফজল খাঁ আলিঙ্গনের সুযোগে শিবাজীকে ছুরির আঘাত করতে উদ্দ্যত হলে শিবাজী লোহার তৈরি '"বাঘনখ"' অস্ত্রের সাহায্য-এ আফজল খাঁর বক্ষ বিদীর্ণ করেন। সেনাপতির মৃত্যুতে বিজাপুরের সেনাবাহিনী ছত্রভঙ্গ হয়ে পড়ে। সেই সুযোগে শিবাজী কোলাপুর দখল করে নেন। 

সঠিক অনুচ্ছেদ শিরোনাম কোনটি?
titleA. শিবাজীর রাজ্যজয়
titleB. রবীন্দ্রনাথের চোখে শিবাজী
titleC. আফজল খাঁর সঙ্গে প্রতিদ্বন্দ্বিতা
titleD. শিবাজীর চরিত্র
উত্তর: titleC
জলাধারের কেন্দ্রে পৌছাতে চারটি দেইলি পার করতে হয়।ছোট পিরামিড আকৃতির ধাপ দিয়ে এই দেইলি গুলো বিন্যস্ত।বিভিন্ন দেব দেবীর ভাস্কর্য দিয়ে এই দেইলি গুলোর গায়ের পাথরে বিন্যস্ত যাতে পাথর গুলো অমরত্ব লাভ করতে পারে। সোলাঙ্কি রাজত্ব কালে ভগবান বিষ্ণু, ভগবান নটরাজ(শিব), দেবী শীতলমাতার বিস্ময়কর সুন্দর ভাস্কর্য তৈরি হয়েছিল।

সভা মণ্ডপের প্রবেশ পথে দুটি কারুকার্যময় তোড়ন আকৃতির খিলান রয়েছে।

সঠিক অনুচ্ছেদ শিরোনাম কোনটি?
titleA. স্থাপত্য
titleB. যৌন আবেদনমুলক ভাস্কর্য
titleC. ভক্তদের জন্য জলাধার
titleD. ইতিহাস
উত্তর: titleC
মানব সভ্যতার শিকারি জীবনধারা থেকে কৃষিজ সম্প্রদায়গুলিতে সাংস্কৃতিক উত্তরণের সময় পশুপালন শুরু হয়েছিল। কোনো প্রাণী যখন তাদের বংশবৃদ্ধি এবং জীবনযাপনের পরিস্থিতি মানুষের দ্বারা নিয়ন্ত্রিত হয় তখন তা গৃহপালিত পশু। সময়ের সাথে, প্রাণিসম্পদের সম্মিলিত আচরণ, জীবনচক্র এবং শারীরবৃত্তিতে আমূল পরিবর্তন হয়েছে।

কুকুর সর্বপ্রথম গৃহপালিত পশু। প্রায় ১৫,০০০ বছর আগে ইউরোপ এবং সুদূর প্রাচ্যে গৃহপালিত পশু হিসাবে কুকুর দেখা গিয়েছে। দক্ষিণ-পশ্চিম এশিয়ায় ১১,০০০ থেকে ৫,০০০ বছর পূর্বে গৃহপালিত পশু হিসাবে ছাগল ও ভেড়ার অস্তিত্ব পাওয়া গিয়েছে। খ্রিস্টপূর্ব ৮,৫০০ এর ও পূর্বে শূকর এবং খ্রিস্টপূর্ব ৬,০০০ এর সময় চীনে গৃহপালিত পশু ছিল । গৃহপালিত পশু হিসেবে ঘোড়ার অন্তুর্ভূক্তিকরণ হয় খ্রিস্টপূর্ব ৪,০০০ সনে। মুরগি এবং অন্যান্য পোল্ট্রি প্রাণী খ্রিস্টপূর্ব ৭,০০০ সালের দিকে পোষা শুরু হতে পারে।

সঠিক অনুচ্ছেদ শিরোনাম কোনটি?
titleA. শব্দতত্ত্ব
titleB. পরিবহন ও বাজারজাতকরন
titleC. পরিবেশের ওপর প্রভাব
titleD. ইতিহাস
উত্তর: titleD
১৯৩০ এর দশকের শেষ পর্যন্ত ব্রিটিশ ভারতের মুসলিমদের বিশ্বাস ছিল যে স্বাধীনতার পর মুসলিমরা ব্রিটিশ ভারত নিয়ে গঠিত রাষ্ট্রে ঐক্যবদ্ধভাবে থাকতে পারবে। হিন্দু ও স্বায়ত্তশাসন দাবি করা অন্যান্যরাও একই ধারণা পোষণ করত। তবে এর বাইরেও অনেকের মত ছিল। ১৯৩০ সালে এলাহাবাদে মুসলিম লীগের অধিবেশনে প্রদত্ত ভাষণে স্যার মুহাম্মদ ইকবাল ভারতে একটি মুসলিম রাষ্ট্র গঠনের ডাক দেন। চৌধুরী রহমত আলি ১৯৩৩ সালে একটি পুস্তিকায় সিন্ধু অববাহিকায় ও ভারতের মুসলিম অধ্যুষিত অন্যান্য স্থানে মুসলিম রাষ্ট্র গঠনের আহ্বান জানান। ১৯৩৬ ও ১৯৩৭ সালে জিন্নাহ ও ইকবাল মতবিনিময় করেন। পরের বছরগুলোতে জিন্নাহ ইকবালের ধারণাকে গ্রহণ করেন।

অনেক কংগ্রেস নেতা ভারত রাষ্ট্রের জন্য একটি ক্ষমতাশালী কেন্দ্রীয় সরকারের পক্ষপাতী হলেও জিন্নাহসহ মুসলিম রাজনীতিবিদরা নিজ সম্প্রদায়ের জন্য শক্তিশালী সুরক্ষাব্যবস্থা ছাড়া তা মানতে অস্বীকৃতি জানান। কংগ্রেসের অন্যান্য মুসলিম সমর্থকরা স্বাধীনতার পর ধর্মনিরপেক্ষ রাষ্ট্রের ব্যাপারে সমর্থন জানালেও মদনমোহন মালব্য, বল্লবভাই প্যাটেল ও অন্যান্য সমমনা নেতারা স্বাধীন ভারতে গরু হত্যা নিষিদ্ধের মত আইন এবং উর্দুর পরিবর্তে হিন্দিকে সরকারি স্বীকৃতিদানের পক্ষপাতি ছিলেন। এসব কর্মকাণ্ডের ফলে মুসলিমরা উদ্বিগ্ন হয়ে উঠে। তবে কংগ্রেসের পক্ষে মুসলিমদের সমর্থন একেবারেই উঠে যায়নি।

১৯৩৭ সালের প্রাদেশিক নির্বাচনের সময় যুক্ত প্রদেশে কংগ্রেস ও লীগ জোট সরকার গঠনের চেষ্টা ব্যর্থ হলে দুই সম্প্রদায়ের মধ্যে ফাটল ধরে। প্রাদেশিক কংগ্রেস সরকার মুসলিমদের সাংস্কৃতিক ও ধর্মীয় অনুভূতি অনুধাবনের চেষ্টা করেনি। এসব কারণে কংগ্রেসের এই শাসনের পরই শুধু মুসলিম লীগ পাকিস্তানের দাবি তোলে। মুসলিম লীগ দাবি করে যে তারা মুসলিমদের স্বার্থ একাই সুরক্ষা করতে সক্ষম। ইতিহাসবিদ আকবর এস আহমেদের মতে জিন্নাহ নিজের মুসলিম পরিচয়, সংস্কৃতি ও ইতিহাসকে নিজস্ব হিসেবে গ্রহণ করেন এবং আমৃত্যু এই পরিচয় তার মধ্যে বজায় থাকে। এছাড়া ১৯৩০ এর দশকের শেষ দিক থেকে তিনি মুসলিম পোশাক গ্রহণ করতে থাকেন।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. গভর্নর জেনারেল
titleC. স্বাধীনতার পটভূমি
titleD. মৃত্যু
উত্তর: titleC
হাটহাজারী উপজেলার উত্তর-পূর্ব দিকে নাঙ্গলমোড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের দক্ষিণে ছিপাতলী ইউনিয়ন, পশ্চিমে গুমানমর্দন ইউনিয়ন, উত্তরে হালদা নদী ও ফটিকছড়ি উপজেলার জাফতনগর ইউনিয়ন এবং পূর্বে হালদা নদী ও রাউজান উপজেলার নওয়াজিশপুর ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. ইতিহাস ও নামকরণ
titleB. অবস্থান ও সীমানা
titleC. কৃতি ব্যক্তিত্ব
titleD. শিক্ষা ব্যবস্থা
উত্তর: titleB
জনশ্রুতি অনুসারে জয়নগরের মোয়ার আবিষ্কারক হল জয়নগর শহরের নিকটবর্তী বহরু গ্রামের জনৈক যামিনীবুড়ো। একটি অনুষ্ঠানে তিনি নিজের খেতে উৎপাদিত কনকচূড় ধানের খই ও নলেন গুড় দিয়ে মোয়া প্রস্তুত করে পরিবেশন করেন। ক্রমে এই মোয়া জয়নগর শহরে জনপ্রিয় হয়। জয়নগরের মোয়া প্রস্তুতকারকরা তখন থেকেই ব্যবসায়িক ভিত্তিতে এই মোয়া তৈরী করতে থাকেন। ১৯২৯ সালে জনৈক পূর্ণচন্দ্র ঘোষ ওরফে বুঁচকিবাবু এবং নিত্যগোপাল সরকার জয়নগর শহরে তাদের মোয়া তৈরীর কারখানা ও দোকান স্থাপন করেন।

সঠিক অনুচ্ছেদ শিরোনাম কোনটি?
titleA. বিতর্ক
titleB. বিবরণ
titleC. ইতিহাস
titleD. উপাদান
উত্তর: titleC
আওয়ামী লীগ ৩০০টি সংসদীয় আসনের মধ্যে ২৮৮টি সংসদীয় আসনে জয়লাভ করলে শেখ হাসিনা চতুর্থবারের মত নির্বাচনে জয়ী হন। এটি ছিল একাধারে তৃতীয়বারের জন্য তার মেয়াদকাল। বিরোধিদলীয় প্রধান নেতা কামাল হোসেন নির্বাচনকে "প্রহসনমূলক" বলে ঘোষণা করেন এবং ফলাফল প্রত্যাখ্যান করেন। নির্বাচনের পূর্বে, হিউম্যান রাইটস ওয়াচ ও অন্যান্য অধিকার সংগঠন সরকারকে বিরোধীদলের বিরুদ্ধে আতঙ্কজনক পরিবেশ সৃষ্টির অভিযোগে অভিযুক্ত করেন। নিউ ইয়র্ক টাইমস সম্পাদকীয় নির্বাচনকে প্রহসনমূলক বলে বর্ণনা করে, সম্পাদকীয়তে বলা হয়, পরিস্থিতি এমন ছিল যে, ভোট কারচুপি ছাড়াই হয়তো হাসিনা জিতে যেতেন, তবে কেন তিনি এমন করলেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. চতুর্থ মেয়াদকাল (২০১৯-বর্তমান)
titleC. তৃতীয় মেয়াদকাল (২০১৪-২০১৯)
titleD. গ্রন্থ
উত্তর: titleB
ভারতের ২০০১ সালের আদমশুমারি অনুসারে জামুরিয়া অঞ্চলের জনসংখ্যা হল ১২৯,৪৫৬ জন। এর মধ্যে পুরুষ ৫৩% এবং নারী ৪৭%।

এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে জামুরিয়া এর সাক্ষরতার হার বেশি।

এই অঞ্চলের জনসংখ্যার ১৪% হল ৬ বছর বা তার কম বয়সী।

সঠিক অনুচ্ছেদ শিরোনাম কোনটি?
titleA. লোকসভা
titleB. ব্লক
titleC. জনসংখ্যার উপাত্ত
titleD. মিউনিসিপ্যালিটি
উত্তর: titleC
"বিবেকচূড়ামণি" ৫৮০টি শ্লোকে রচিত একটি সংস্কৃত কাব্য। এই কাব্যটি গুরু ও শিষ্যের সংলাপের আকারে রচিত। এই কাব্যে গুরু আত্মার বৈশিষ্ট্য ও আত্মা-অনুসন্ধানের পথগুলির বর্ণনা দিয়েছেন এবং সেই প্রসঙ্গে শিষ্যকে ধাপে ধাপে ব্রহ্ম লাভের উপায়ের কথা বলেছেন।

কবিতার শুরুতে গোবিন্দকে (কৃষ্ণ) বন্দনা করা হয়েছে। এরপর আত্ম-অনুসন্ধানের গুরুত্ব ও তার উপায় এবং গুরুর লক্ষণ বর্ণনা করা হয়েছে। স্থূলদেহের প্রতি মোহের নিন্দা করা হয়েছে। অনাত্মার উপাদান নানাপ্রকার শরীর, কোষ, গুণ, ইন্দ্রিয় ও প্রাণের বর্ণনা দেওয়া হয়েছে। এরপর গুরু শিষ্যকে আত্ম-অনুসন্ধানের পথগুলি কথা বলেছেন, ধ্যানের পদ্ধতিগুলি আলোচয়া করেছেন এবং আত্মার পর্যালোচনা করেছেন। এখানে “জীবন্মুক্ত” বা মুক্তিপ্রাপ্ত জীবের লক্ষণও আলোচনা করা হয়েছে। এছাড়া "ভগবদ্গীতা"-অনুসরণে "স্থিতপ্রজ্ঞ" ব্যক্তির লক্ষণও বর্ণনা করা হয়েছে।

সঠিক অনুচ্ছেদ শিরোনাম কোনটি?
titleA. লেখক
titleB. বিষয়বস্তু
titleC. টীকা
titleD. বিখ্যাত পংক্তি
উত্তর: titleB
অস্ট্রেলিয়ান সংবিধানের দ্বিতীয় অধ্যায়ের ৬৮ নং ধারায় বর্ণিত, রাষ্ট্রের গভর্নর জেনারেল রানীর প্রতিনিধি হিসেবে নৌ বাহিনী ও সেনা বাহিনীর সর্বাধিনায়ক হবে।

বাস্তবে, গভর্নর জেনারেল অস্ট্রেলিয়ান সশস্ত্র বাহিনীর নেতৃত্বে সক্রিয় ভুমিকা পালন করে না। অস্ট্রেলিয়ান মন্ত্রিসভা "ডি ফেক্টো" (প্রধানমন্ত্রীর সভাপতিত্বে) সাধারণত অস্ট্রেলিয়ান সশস্ত্র বাহিনীকে নিয়ন্ত্রণ করে থাকে। 

সঠিক অনুচ্ছেদ শিরোনাম কোনটি?
titleA. সুইজারল্যান্ড
titleB. অস্ট্রেলিয়া
titleC. Brunei
titleD. কেনিয়া
উত্তর: titleB
১৯২৬ সালে তিনি মাদ্রাজ বিধান পরিষদের সদস্য হিসেবে দায়িত্বগ্রহণ করেন। তিনি ভারতবর্ষের প্রথম মহিলা বিধায়ক ছিলেন। এছাড়াও উপমহাদেশের প্রথম হিসেবে তিনি বিধানসভার সহসভাপতি নির্বাচিত হয়েছিলেন।

তিনি সমাজ থেকে দেবদাসী প্রথা উচ্ছেদে অগ্রণী ভূমিকা রেখেছেন। ১৯৩০ সালে মহাত্মা গান্ধীকে অন্যায়ভাবে কারান্তরীণ করার প্রতিবাদে তিনি আইনসভা থেকে পদত্যাগ করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. সমাজ সংস্কারমূলক কাজ
titleC. পুরস্কার ও গ্রন্থ
titleD. রাজনৈতিক জীবন
উত্তর: titleD
বর্তমানে, পাঁচটি পার্কিং গ্যারেজ এবং ছয়টি ভূগর্ভস্থ পার্কিং এলাকায় মোট ৩০,০০০ টি পার্কিং স্থান রয়েছে, যার মধ্যে প্রায় ১৬,৫০০ টি ছাদে। ২০০৩ সালে কমিশন শুরু হওয়ার পর থেকে গার্মেন্টস গ্যারেজ পি২০ ৬,৪০০ পার্কিং স্থানের সাথে এগারো স্তরের (চারটি ভূগর্ভস্থ পার্ক সহ) জার্মানির বৃহত্তম পার্কিং গ্যারেজ ছিল, ২০০৫ সালে নতুন অ্যালিয়াঞ্জ এরিনা গাড়ি পার্কটি খোলা না হওয়া পর্যন্ত। পার্কিং গ্যারেজে একটি পার্কিং নির্দেশিকা ব্যবস্থা ইনস্টল করা হয়েছে, যা একটি পার্কিং স্থান দখল করা হয়েছে কিনা তা সনাক্ত করে এবং খালি পার্কিং স্থানগুলি কোথায় অবস্থিত তা নতুন যানবাহনকে নির্দেশ করে।


সঠিক অনুচ্ছেদ শিরোনাম কোনটি?
titleA. পার্কিং এলাকা
titleB. উন্নয়ন
titleC. রানওয়ে
titleD. পরিকল্পিত তৃতীয় রানওয়ে
উত্তর: titleA
মদ্যপ পিতার সহিংসতাকে মেনে নিয়ে তিনি তার শৈশবকাল অতিবাহিত করেন। এরপর ১৯০০ সালে ইম্পেরিয়াল লাইট হর্সে তালিকাভূক্ত হন ও অ্যাংলো-বোরের যুদ্ধে অংশ নেন। যুদ্ধে তিনি ধৃত হন। এরপর তিনি জোহেন্সবার্গে স্থানান্তরিত হন ও ১৯০২-০৩ মৌসুমের কারি কাপ প্রতিযোগিতায় ট্রান্সভালের পক্ষে তার প্রথম-শ্রেণীর ক্রিকেটে অভিষেক ঘটে তার।

কারি কাপে অংশ নিলেও তিনি তেমন সফলতা পাননি। তবে, ১৯০৫-০৬ মৌসুমে সফরকারী এমসিসি দলের বিপক্ষে অর্ধ-শতকসহ গুগলিতে বিপর্যস্ত করে ছয় উইকেট নিয়ে ট্রান্সভালকে বিষ্ময়কর জয়ে সহায়তা করেন। এরফলে ফকনার দক্ষিণ আফ্রিকান দল নির্বাচকমণ্ডলীর দৃষ্টি আকর্ষণে সক্ষমতা দেখান। এরপর জোহেন্সবার্গে সফরকারী ইংল্যান্ডের বিপক্ষে সিরিজের প্রথম টেস্টে খেলার জন্য মনোনীত হন।

সঠিক অনুচ্ছেদ শিরোনাম কোনটি?
titleA. বিশ্বযুদ্ধে অংশগ্রহণ
titleB. অবসর
titleC. প্রারম্ভিক জীবন
titleD. দেহাবসান
উত্তর: titleC
একজন মায়া সাধারণ মানুষের জীবন যেমন কষ্টকর তেমনি কঠিন পরিশ্রমের ছিল। মজদুররা সাধারণত কৃষাণ হিসাবে জীবিকা নির্বাহ করত। তারা সকাল থেকে সন্ধ্যে পর্যন্ত কাজই শুধু করে যেত। তাদের স্ত্রীরা সাধারণত রান্নাবান্না এবং সেলাইয়ের কাজে ব্যস্ত থাকত। ছেলেমেয়ে প্রতিপালন করাটাও তাদের অন্যতম কাজ ছিল। চাষিরা সারাদিন চাষাবাদ করার ফাঁকে দিনে একবারই মাত্র বাড়িতে ফিরে আসত; স্নান করে খেয়ে নেওয়ার জন্য। স্নান করাটা ছিল তাদের জীবনের অন্যতম গুরুত্বপূর্ণ অঙ্গ। স্নান না করলে তারা খুবই অসুবিধা বোধ করত। অবশ্য স্নান করাটা শুধু চাষিরা নয় সব মায়ারাই করত। এটা তাদের সংস্কৃতির অঙ্গ বলে মনে করা হত।

সঠিক অনুচ্ছেদ শিরোনাম কোনটি?
titleA. যমজ দেবতা হুনাহপু এবং এক্সবালেংখুয়ের কাহিনী
titleB. ভবিষ্যৎবাণী
titleC. সাক্ষরতা
titleD. জীবনযাত্রা
উত্তর: titleD
সাহিত্যে জালিয়াতির একটি উপায় হতে পারে কোন বিখ্যাত লেখকের লেখার ভঙ্গি অনুকরণ করা। যদি একটি আসল পাণ্ডুলিপি, টাইপকৃত রচনা, বা রেকর্ডিং বিদ্যমান থাকে, তাহলে ওই মাধ্যম স্বয়ং কিংবা তার মোড়ক (যেমন খাম বা বাক্স, কিংবা ইমেইলের "হেডার" অংশ) ওই সাহিত্যকর্মের নির্ভেজালত্বের প্রমাণ হতে পারে। তবে টেক্সট, অডিও বা ভিডিও এক মাধ্যম থেকে অন্য মাধ্যমে নেয়া যায়, যা তার প্রামাণিকতার তথ্য বিকৃত করে ফেলতে পারে। লেখকদের জন্য নিজের লিখিত কর্মের প্রামাণিকতা বজায় রাখার বিভিন্ন পদ্ধতি আবিষ্কৃত হয়েছে। এমন কিছু পন্থা হচ্ছে:

জালিয়াতি সনাক্ত করার বিপরীত সমস্যা হচ্ছে রচনাচুরি, অর্থাৎ একজন লেখকের রচনা অন্য কোন লেখকের রচিত বলে চালিয়ে দেয়া। রচনাচুরি সনাক্তের সাধারণ উপায় হচ্ছে রচনাটির একই রকম বা প্রায় অনুরূপ লেখা তথা আসল লেখকের রচনাটি অনুসন্ধান করা। কোন কোন ক্ষেত্রে অস্বাভাবিক উঁচু মানের লেখা কিংবা একই রচনার বিভিন্ন অংশে লেখার ভঙ্গিতে অসামঞ্জস্য রচনাচুরির লক্ষণ বলে প্রতীয়মান হতে পারে।

সঠিক অনুচ্ছেদ শিরোনাম কোনটি?
titleA. ডিজিটাল প্রমাণীকরণ
titleB. প্রমাণীকরণ উপাদান
titleC. তথ্য উপাদান
titleD. শক্তিশালী প্রমাণীকরণ
উত্তর: titleC
বর্তমান সিপিআই (মাওবাদী) -এর বর্তমান সাধারণ সম্পাদক হলেন নিম্বলা কেশভ রাও ওরফে বাসবরাজ। যিনি মুপ্পালা লক্ষ্মণ রাও বা "গণপতি"র পরে দায়িত্বভার গ্রহন করেছেন। গনপতি বর্তমানে ফিলিপাইনে আত্মগোপনে আছেন। ২০১৮ সালের নভেম্বর মাসে কেশভ রাও নতুন দায়িত্ব নেন। আঞ্চলিক ব্যুরো গঠিত হয় দলীয় স্তরায়ন অনুসারে, যেখানে দুই বা তিনটি রাজ্য প্রতিপালিত হয়। আঞ্চলিক ব্যুরো রাজ্য কমিটি, জোনাল কমিটি, জেলা কমিটি এবং "দলমস" (সশস্ত্র স্কোয়াডগুলি)কে পরিচালনা করে। ইয়ান মিরদাল লিখেছেন যে সিপিআই (মাওবাদী) "দি লিডারশিপ ট্রেনিং প্রোগ্রাম" এর মতো ঘটনাগুলিকেও সংগঠিত করে, যা রাষ্ট্রের ভয়াবহ অপরাধ পরিমাপের একটি স্মরণ পদ্ধতি। গোপন সংগঠন ছাড়াও মাওবাদী সমর্থক, সহানুভূতিশীল বুদ্ধিজীবীদের দ্বারা প্রকাশ্য বিভিন্ন গনসংগঠন আছে যা শহরাঞ্চলে ছাত্র, শ্রমিক ও কৃষক সংগঠন পরিচালনা করে থাকে।

সঠিক অনুচ্ছেদ শিরোনাম কোনটি?
titleA. সংগঠন
titleB. পলিটব্যুরো
titleC. মতাদর্শ
titleD. তহবিল
উত্তর: titleA
১৯১১-১২ মৌসুমে অস্ট্রেলিয়া গমনের জন্যে তাকে দলে রাখা হয়েছিল। ১৯১২ সালে ইংল্যান্ডে অনুষ্ঠিত ত্রি-দেশীয় প্রতিযোগিতায় ইংল্যান্ডের পক্ষে খেলেন। এছাড়াও তিনি ওয়ারউইক আর্মস্ট্রংয়ের নেতৃত্বাধীন অপরাজেয় অস্ট্রেলিয়া দলের বিপক্ষে খেলার জন্যে ১৯২০-২১ মৌসুমে অস্ট্রেলিয়ার মাটিতে ও ১৯২১ সালে নিজ দেশে খেলেন। তবে সাত খেলায় অংশ নিয়ে মাত্র ১১ উইকেট পেয়েছিলেন। তন্মধ্যে ১৯২১ সালে ওভালে মাত্র ৪০ মিনিটে ৫১ রান তুলেছিলেন।

সঠিক অনুচ্ছেদ শিরোনাম কোনটি?
titleA. খেলার ধরন
titleB. প্রথম-শ্রেণীর ক্রিকেট
titleC. অবসর
titleD. আন্তর্জাতিক ক্রিকেট
উত্তর: titleD
২০০৩ সালে যক্ষ্মা, ম্যালেরিয়া এবং হেপাটাইটিস বি এর মতো সংক্রামক রোগগুলি উত্তর কোরিয়ার স্থানীয় হিসাবে বর্ণনা করা হয়েছিল। ২০০৩ সালে উত্তর কোরিয়ার আনুমানিক ৪.৫% লোকের হেপাটাইটিস বি ছিল।

২০১০ সালে, অ্যামনেস্টি ইন্টারন্যাশনাল জানিয়েছে যে উত্তর কোরিয়া একটি যক্ষ্মার মহামারী ভোগ করছে, সেখানে ৫% লোক এই রোগে আক্রান্ত হয়েছে। এটিকে "জনসংখ্যার স্বাস্থ্য ও পুষ্টির স্থিতিশীলতার পাশাপাশি জনস্বাস্থ্য পরিষেবাদির গতিবিধির সামগ্রিক অবনতির" কারণ হিসাবে চিহ্নিত করা হয়েছে।

২০১০ সালে নিউমোনিয়া এবং ডায়রিয়ার সংক্রমণ শিশু মৃত্যুর অন্যতম প্রধান কারণ বলে জানা গেছে। ২০০৯-এ, উত্তর কোরিয়ার স্কুলগামী-বয়সের এক তৃতীয়াংশ শিশু অন্ত্রের পরজীবী রোগজনিত রোগে আক্রান্ত বলে বিবেচনা করা হয়েছিল।

সঠিক অনুচ্ছেদ শিরোনাম কোনটি?
titleA. সংক্রামক রোগ
titleB. স্বাস্থ্য অবস্থা
titleC. আয়ু
titleD. এইচআইভি/এইডস
উত্তর: titleA
কলেজটি গির্নডো, ঘিওর উপজেলার মুন্নু সিটিতে মানিকগঞ্জের পশ্চিমে, ঢাকা-আরিচা হাইওয়ের দক্ষিণ দিকে অবস্থিত। ক্যাম্পাসের প্রধান ভবনগুলি দশ তলা বিশিষ্ট একাডেমিক ভবন; পুরুষ শিক্ষার্থী, নারী শিক্ষার্থী, পুরুষ ইন্টার্ন এবং নারী ইন্টার্নের জন্য পৃথক হোস্টেল, ডাক্তার ও অধ্যাপকদের জন্য ছাত্রাবাস; এবং মুন্নু মেডিকেল কলেজ হাসপাতাল, কলেজের পাঁচতলা, ৫০০ শয্যা বিশিষ্ট শিক্ষার হাসপাতাল এটি। 

সঠিক অনুচ্ছেদ শিরোনাম কোনটি?
titleA. শিক্ষা
titleB. হাসপাতালের অবকাঠামো
titleC. হোস্টেল সুবিধা
titleD. ক্যাম্পাস
উত্তর: titleD
আয়ুর্বেদে রোগীর শারীরিক ও মানসিক সম্পূর্ণ অবস্থার বিচার করে তবেই রোগ নির্ণয় করা হয়। চিকিত্‌সক আরো কিছু বিষয়ে ধ্যান দেন, যেমন রোগীর দৈনন্দিন জীবনযাত্রা, খাদ্যাভ্যাস, হজমের ক্ষমতা, কোষ, পেশী ও ধাতু ইত্যাদি কতটা ক্ষতিগ্রস্ত হয়েছে। তিনি আরও অণুধাবন করেন আক্রান্ত শারীরিক টিশুগুলি, ধাতু, কোন জায়গায় রোগ স্থিত, রোগীর রোধক্ষমতা, প্রাণশক্তি, দৈনন্দিন রুটিন এবং রোগীর ব্যক্তিগত, সামাজিক, ও অর্থনৈতিক জীবনযাত্রা এবং পারিপার্শ্বিক অবস্থা। রোগ নির্ণয়ের জন্য নিম্নলিখিতগুলির কয়েকটি পরীক্ষাও দরকার হয়:


সঠিক অনুচ্ছেদ শিরোনাম কোনটি?
titleA. সত্ববজায়(মানসিক রোগের চিকিৎসা)
titleB. নিদান পরিবর্জন(অসুখ হওয়া ও অসুখের বৃদ্ধিকারক কারণগুলির বর্জন)
titleC. রোগ নির্ণয়
titleD. ধাতু
উত্তর: titleC
নারী ও দলিতদের অধিকার আদায়ে তিনি সদা তৎপর। তার লেখনীতে ফুটে ওঠে তার দৃষ্টিভঙ্গি। তিনি নারী ও দলিতদের বিপদে আপদে তাদের পাশে এসে দাঁড়ান। তাদের প্রতি ঘটা অনাচার অবিচারের বিরুদ্ধে তিনি প্রতিবাদী কণ্ঠস্বর। সমাজে ঘটা অনাচারের বিরুদ্ধে প্রতিবাদী কণ্ঠস্বর হওয়ার জন্য তাকে শিকার হতে হয় হুমকির। তিনি এসবের পরোয়া করেন না। তিনি নারী ও দলিতদের সাহায্য অব্যাহত রাখেন।

সঠিক অনুচ্ছেদ শিরোনাম কোনটি?
titleA. সমাজকর্মী
titleB. কর্মজীবন
titleC. প্রারম্ভিক জীবন ও শিক্ষা
titleD. অভিনেত্রী
উত্তর: titleA
১৯৮৭ খ্রিষ্টাব্দের ১৪ই নভেম্বর তেন্ডুলকর রঞ্জি ট্রফি প্রতিযোগিতায় মুম্বই ক্রিকেট দলের হয়ে সুযোগ পেলেও কোন ম্যাচে প্রথম একাদশে খেলার সুযোগ তার হয়নি। নিউজিল্যান্ড ক্রিকেট দল ভারত সফর চলাকালীন ওয়াংখেড়ে স্টেডিয়ামে নেটে প্রশিক্ষণরত ভারতীয় দলের অধিনায়ক কপিল দেবের বলের বিরুদ্ধে ব্যাট করার সুযোগ পেয়ে শচীন সহজেই তাকে খেলতে থাকলে মুম্বই ক্রিকেট দলের অধিনায়ক দিলীপ বেঙ্গসরকার তাকে মুম্বই দলে প্রথম একাদশে সুযোগ দেন। ১৯৮৮ খ্রিষ্টাব্দের ১১ই ডিসেম্বর মাত্র পনেরো বছর ২৩২ দিন বয়সে শচীন ঘরোয়া প্রথম শ্রেণীর ক্রিকেটে মুম্বই ক্রিকেট দলের হয়ে গুজরাট ক্রিকেট দলের বিরুদ্ধে খেলার সুযোগ পেয়ে অপরাজিত ১০০* রান করে ভারতের কনিষ্ঠতম ক্রিকেটার হিসেবে অভিষেকে প্রথম-শ্রেণীর ক্রিকেট খেলায় শতরানের রেকর্ড করেন। এরপর তিনি দেওধর ট্রফি ও দিলীপ ট্রফিতেও শতরান করেন।

১৯৮৮-৮৯ মরসুমে শচীন মুম্বইয়ের সর্বোচ্চ রান সংগ্রাহক হন। এছাড়াও তিনি ১৯৮৯-৯০ মৌসুমের শুরুতে ইরানি ট্রফি প্রতিযোগিতায় অবশিষ্ট ভারতের হয়ে দিল্লি ক্রিকেট দলের বিরুদ্ধে অপরাজিত শতরান করেন। ১৯৮৮ ও ১৯৮৯ খ্রিষ্টাব্দে শচীন দুইবার ইংল্যান্ড সফর করেন।

১৯৯৮ খ্রিষ্টাব্দে ভারত সফরে আসা অস্ট্রেলিয়া জাতীয় ক্রিকেট দলের বিরুদ্ধে মুম্বই ক্রিকেট দলের হয়ে প্রথম দ্বি-শতরান (২০৪*) করেন। ২০০০ খ্রিষ্টাব্দের এপ্রিলে রঞ্জি ট্রফি প্রতিযোগিতার সেমিফাইনালে তামিলনাড়ু ক্রিকেট দলের বিরুদ্ধে অপরাজিত ২৩৩* রান করেন।

সঠিক অনুচ্ছেদ শিরোনাম কোনটি?
titleA. ধারাবাহিকতা প্রাপ্তি
titleB. ঘরোয়া ক্রিকেট
titleC. আন্তর্জাতিক ক্রিকেট
titleD. বিশ্বকাপ জয়
উত্তর: titleB
যশোরের সাথে এর কাছাকাছি জেলাগুলির শক্তিশালী যোগাযোগ ব্যবস্থা রয়েছে। পশ্চিম ও পূর্ব বাংলায় পরিবহনের জন্য এখানে সংযোজক আন্তর্জাতিক মহাসড়ক আছে।

যশোর বাংলাদেশ রেলওয়ের পূর্বাঞ্চলীয় ব্রডগেজ-ভিত্তিক নেটওয়ার্কের একটি জংশন। নেটওয়ার্কটি ভারত পর্যন্ত প্রসারিত। রাজধানী ঢাকা এবং ভারতের কলকাতাকে সংযুক্ত করে পরিষেবাটি ২০০৮ সালের এপ্রিল মাসে চালু করা হয়েছিল। যশোর জংশন রুটটির মাঝখানে পড়েছে।

নগরীর কাছাকাছি যশোর বিমানবন্দরটি বাংলাদেশ বিমান বাহিনীর একটি বিমানঘাঁটি। এটিই দেশের একমাত্র বিমানবন্দর যেখানে বিমান বাহিনীর সকল বৈমানিকদের বিমান উড্ডয়নের প্রশিক্ষণ দেওয়া হয়। এটির রানওয়ে দিয়ে সামরিক বিমানসহ অভ্যন্তরীণ বিমান চলাচল করে। দৈনিক চলাচল করা অভ্যন্তরীণ বাণিজ্যিক বিমানের মধ্যে রয়েছে ইউএস-বাংলা, রিজেন্ট , নভো এবং বিমান বাংলাদেশ এয়ারলাইন্স।

সঠিক অনুচ্ছেদ শিরোনাম কোনটি?
titleA. গদখালি
titleB. যোগাযোগ ব্যবস্থা
titleC. নামের ব্যুৎপত্তি
titleD. চিংড়ি চাষঃ
উত্তর: titleB
পেশাদারী ক্রিকেট থেকে আনুষ্ঠানিকভাবে ১৯৯০ সালে অবসর গ্রহণ করেন। ৩০ বছর বয়সে লিচেস্টারশায়ারের পক্ষে সর্বশেষ খেলায় অংশ নিয়ে ডার্বিশায়ারের বিপক্ষে ১/৪২ পান ও একবার ব্যাটিংয়ের সুযোগ পেয়ে ৬ রান তুলেন। অবসর নেয়ার দুই বছর পর ১৯৯২ সালে তিনি পুণরায় মাঠে নামেন। লিচেস্টারশায়ারের বোলারদের আঘাতপ্রাপ্তির কারণে শূন্যতা পূরণে তাকে আবারো মাঠে নামতে হয়েছিল। ন্যাটওয়েস্ট ট্রফির সেমি-ফাইনালে এসেক্সের বিপক্ষে ১২-২-৩১-১ বোলিং পরিসংখ্যান দাঁড় করান। লিচেস্টারশায়ার খেলায় জয়লাভ করে ও চূড়ান্ত খেলায় অংশ নেয়। তবে, অ্যাগ্নিউ আর খেলেননি।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. সম্প্রচারকর্মে অংশগ্রহণ
titleC. অবসর
titleD. অর্জনসমূহ
উত্তর: titleC
হাওর মূলত বিস্তৃত প্রান্তর, অনেকটা গামলা আকৃতির জলাভূমি যা প্রতিবছর মৌসুমী বৃষ্টির সময় পানিপূর্ণ হয়ে ওঠে। সমগ্র বর্ষাকাল জুড়ে হাওরের পানিকে সাগর বলে মনে হয় এবং এর মধ্যে অবস্থিত গ্রামগুলোকে দ্বীপ বলে প্রতীয়মান হয়। বছরের সাত মাস হাওরগুলো পানির নিচে অবস্থান করে। শুষ্ক মৌসুমে অধিকাংশ পানি শুকিয়ে গিয়ে সেই স্থানে সরু খাল রেখে যায় এবং শুষ্ক মৌসুমের শেষের দিকে সম্পূর্ণ শুকিয়ে যেতে পারে। শুষ্ক মৌসুমে হাওরের পুরো প্রান্তর জুড়ে ঘাস গজায়, গবাদি পশুর বিচরণক্ষেত্র হয়ে উঠে। হাওরে আগত পানি প্রচুর পলিমাটি ফেলে যায় যা ধান উৎপাদনের জন্য অত্যন্ত উপকারী। বাংলাদেশের উত্তর-পূর্বাঞ্চলে হাওর অঞ্চল দেখতে পাওয়া যায়।

সঠিক অনুচ্ছেদ শিরোনাম কোনটি?
titleA. হাকালুকি হাওর
titleB. নামকরণ
titleC. টাঙ্গুয়ার হাওর
titleD. বিবরণ
উত্তর: titleD
জাতীয় বিশ্ববিদ্যালয়ের আওতায় প্রতিবছর ৬০ জন শিক্ষার্থী স্নাতক (পাস) এবং ৩০-৪০ জন শিক্ষার্থী ক্রীড়াবিজ্ঞান বিভাগের বিভিন্ন বিষয়ে ১০ মাসের ডিপ্লোমা কোর্সে ভর্তি হতে পারেন।
ক্রীড়াবিজ্ঞানের চারটি বিষয়ের ওপর এই ডিপ্লোমা ডিগ্রি প্রদান করা হয়। এগুলো হলো এক্সারসাইজ ফিজিওলজি, স্পোর্টস সাইকোলজি, স্পোর্টস বায়োমেকানিকস ও সায়েন্স অব স্পোর্টস ট্রেনিং।
ভর্তির যোগ্যতা চাওয়া হয় যেকোনো বিশ্ববিদ্যালয় থেকে স্নাতক বা সমমান ডিগ্রি। তবে এক্সারসাইজ ফিজিওলজি ও স্পোর্টস বায়োমেকানিকস বিষয়ে ভর্তির জন্য বিজ্ঞানে স্নাতক হতে হবে। আর স্পোর্টস সাইকোলজি বিষয়ে ভর্তি হতে চাইলে মনোবিজ্ঞানে স্নাতক ডিগ্রি থাকতে হবে। সায়েন্স অব স্পোর্টস ট্রেনিং বিষয়ে ভর্তি হতে চাইলে আবেদনকারীকে বিপিএড বা এমপিএড ডিগ্রিধারী হতে হবে।
সঠিক অনুচ্ছেদ শিরোনাম কোনটি?
titleA. নির্বাচনপদ্ধতি
titleB. প্রতিভা অন্বেষণ কার্যক্রম
titleC. স্নাতক ও ডিপ্লোমা কোর্স
titleD. ভর্তি যোগ্যতা
উত্তর: titleC
প্রজাতি অনুযায়ী মশার ডিম পাড়ার ধরনের পার্থক্য রয়েছে। সবচেয়ে সহজ পদ্ধতি হল নারী মশা পানির উপরে উপর নিচে উড়াউড়ি করে এবং পানিতে ডিম ছাড়ে। এটা মূলত অ্যানোফিলিস প্রজাতি বেশি করে থাকে। অ্যানোফিলিস প্রজাতির ডিম অনেকটা চুরুটের আকৃতির এবং দুই পাশে পানিতে ভেসে থাকার উপাদান রয়েছে। কিছু প্রজাতির পূর্ণাঙ্গ নারী মশা তার জীবনচক্রে ১০০-২০০টি ডিম দিতে পারে।
সঠিক অনুচ্ছেদ শিরোনাম কোনটি?
titleA. শূক
titleB. মুককীট
titleC. জীবনচক্র
titleD. ডিম
উত্তর: titleD
সয়ূজ টিএম-৩০ ছিল ফ্লাইট কমান্ডার জালোটিনের প্রথম উড্ডয়ন। তিনি ১৯৯০ সালে একজন মহাকাশচারী হন ও পরে ১৯৯২ সালে তার ২ বছরের সাধারণ প্রশিক্ষণ সমাপ্ত করেন।  টিএম-৩০ হল ফ্লাইট ইঞ্জিনিয়ার কালেরির ৩য় উড্ডয়ন। তিনি ১৯৮৪ সালে একজন মহাকাশচারী হন ও পরে ১৯৮৬ সালে তার সাধারণ প্রশিক্ষণ সম্পূর্ণ করেন। এছাড়াও তিনি ১৯৯২ ও ১৯৯৬-৯৭ সালে মির মহাকাশ স্টেশন হওয়া যথাক্রমে সয়ূজ টিএম-১৪ ও টিএম-২৪ মিশনের ফ্লাইট ইঞ্জিনিয়ার ছিলেন।

সঠিক অনুচ্ছেদ শিরোনাম কোনটি?
titleA. মিশন হাইলাইট
titleB. নেপথ্য কথা
titleC. কর্মী
titleD. যাবতীয় অর্জন
উত্তর: titleC
জ্ঞানের বিউপনিবেশায়নের ধারণার মূল কথা হলো পশ্চিমা জ্ঞান ব্যবস্থা বৈশ্বিক জ্ঞানের আদর্শ হয়ে দাঁড়িয়েছে এবং পশ্চিমা জ্ঞান তৈরির পদ্ধতিগুলি নির্ভুল জ্ঞানের একমাত্র রূপ হিসাবে বিবেচিত হচ্ছে। অন্যান্য জ্ঞান ব্যবস্থার প্রতি আধিপত্যবাদী এই মনোভাবের ফলে একদিকে যেমন জ্ঞান ব্যবস্থার বৈচিত্র্য হ্রাস পেয়েছে তেমনি এটি ইউরোপে জ্ঞানের নতুন কেন্দ্র স্থাপন করতে সহায়তা করেছে যা শেষ পর্যন্ত বৈশ্বিক জ্ঞানের অন্যান্য রূপকে কঠোরভাবে দমন করেছে। বোয়াভেন্তরা ডি সোসা সান্টোস যুক্তি দেখিয়েছেন যে, ‘বিশ্বজুড়েই একদিকে পদার্থ, সমাজ, জীবন ও আত্মা সম্পর্কিত জ্ঞান যেমন বিভিন্ন ধরনের তেমনি সেগুলো যাচাই করার মানদণ্ড হিসেবে বিবেচিত ধারণাগুলিও বিচিত্র’। জ্ঞান ব্যবস্থাগুলোর এই বৈচিত্রময় রূপটি অবশ্য খুব বেশি স্বীকৃতি অর্জন করতে পারেনি। লুইস গর্ডন স্বীকার করেছেন যে ইউরোপীয় আধুনিকতার উত্থানের পূর্বে একক রূপে জ্ঞানের বর্তমান অস্তিত্বটিই মূলত অজানা ছিল। জ্ঞান উৎপাদনের পদ্ধতি এবং জ্ঞান সম্পর্কিত ধারণাগুলি এতই বিচিত্র ছিল যে তাঁর মতে জ্ঞানকে সব সময়ই বহু রূপে পরিগণনা করা হতো। ওয়াল্টার মিনিওলোর মতে, জ্ঞানের আধুনিক ভিত্তিটি তাই অঞ্চল কেন্দ্রিক এবং সাম্রাজ্যবাদী। এই ভিত্তিটি ‘ঢালাওভাবে ইউরোপীয় আখ্যানের উপর প্রতিষ্ঠিত শ্রেণিবদ্ধ বিশ্বের সামাজিক-ঐতিহাসিক সংগঠন এবং এর পাশাপাশি জ্ঞানের কিছু নির্দিষ্ট ধারণা ও নীতির উপর দাঁড়িয়ে আছে’। এই ধারণাগুলো ইউরোপীয় আধুনিকতার থেকে উদ্ভূত বলে মিনিওলো মনে করেন। তিনি জ্ঞানের বিউপনিবেশায়নকে একটি বিস্তৃত আন্দোলন হিসাবে ব্যাখ্যা করেছেন যা ‘ধর্মতত্ত্ব, ধর্মনিরপেক্ষ দর্শন এবং বৈজ্ঞানিক কারণসমূহের’ ভূ-রাজনৈতিক অবস্থানকে চিহ্নিত করে এবং একই সাথে জ্ঞানের যে পদ্ধতি ও নীতিগুলিকে খৃষ্টধর্ম, সভ্যতা, অগ্রগতি ও উন্নয়ন এবং বাজার গণতন্ত্রের নামে অস্বীকার করা হয়েছিল সেগুলোর বৈধতা প্রদান করে।" আশিল মেবেম্বের মতে, জ্ঞানের বিউপনিবেশায়নের অর্থ হলো পশ্চিমা কর্তৃত্ববাদী জ্ঞানবিজ্ঞানকে প্রশ্নবিদ্ধ করা যা পশ্চিমা জ্ঞান ব্যবস্থার বাইরে থেকে আগত কল্পনা এবং তার বাইরে সূচিত ও সূত্রবদ্ধকৃত যেকোন চিন্তাধারাকে দমন করে। সাভো হেলেটার মতে, জ্ঞানের বিউপনিবেশায়ন বলতে ‘চাপিয়ে দেয়া জ্ঞান, তত্ত্ব ও ব্যাখ্যার উপর নির্ভরতা বন্ধ করে নিজস্ব অভিজ্ঞতা, বিশ্লেষণ পদ্ধতি ও বিশ্ব দর্শনের ভিত্তিতে কোনো কিছুর তত্ত্বায়নকে বোঝায়’। 
সঠিক অনুচ্ছেদ শিরোনাম কোনটি?
titleA. উৎস ও বিকাশ
titleB. তাত্ত্বিক দৃষ্টিভঙ্গি
titleC. পটভূমি
titleD. তাৎপর্য
উত্তর: titleB